నెల్లూరు
నెల్లూరు (Nellore), భారతదేశం లోని ఆంధ్ర ప్రదేశ్ రాష్ట్రంలో దక్షిణతీరప్రాంతపు అయిన శ్రీ పొట్టి శ్రీరాములు నెల్లూరు జిల్లా యొక్క ముఖ్య పట్టణము, మండలము, లోక్‌సభ, శాసన సభ నియోజక వర్గము కూడాను. నెల్లూరు వరి సాగుకు, ఆక్వా కల్చర్‌కు ప్రసిద్ధి. ఈ నగరం పెన్నా నది ఒడ్డున ఉంది. ఇక్కడ ప్రాచీనమైన శ్రీ తల్పగిరి రంగనాధస్వామి వారి ఆలయం ఉంది. ఇది ప్రపంచంలోనే ఉన్న మూడు రంగనాధ స్వామి దేవాలయాల్లో ఒకటి (మిగిలినవి శ్రీరంగం, శ్రీరంగపట్టణం). అంతేకాక ప్రాచీనమైన శ్రీ మూలస్థానేశ్వర స్వామి వారి దేవాలయం కూడా ఉంది. రాష్టృంలో అత్యంత వేగంగా అభివృద్ధి చెందుతున్న నగరాల్లో నెల్లూరు నగరం ఒకటి. జనాభా సుమారు 6 లక్షలు.
పడారుపల్లి
పడారుపల్లి : శ్రీ పొట్టి శ్రీరాములు నెల్లూరు జిల్లా, నెల్లూరు మండలములోని ఒక గ్రామం.
నెల్లూరు నుండి ఏడు కిలోమీటర్ల దూరంలో ఉంది. నెల్లూరు నుండి చెన్నై వెళ్లు జాతీయరహదారి (NH5) ప్రక్కగా ఉంది.
గ్రామములో సుమారు 85%-90% విద్యావంతులు ఉన్నారు.
పడారుపల్లి నుండి 6 కి.మీ దూరంలో గొలగమూడి అనే పుణ్యక్షేత్రము ఉంది.
వ్యవసాయం, పాలు వ్యాపారము మరియూ రియల్ఎస్టేట్ వ్యాపారము ఇక్కడి వారికి ప్రధానమైన వృత్తి.
సుమారుగా 50 వేల మంది ఓటు హక్కు కలిగి ఉన్నారు.